SUID-AFRIKAANSE RADIOLIGA NUUS VIR SONDAG 14 NOVEMBER 
2021 


Goeie mêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans 
sowel as Engels om (08:15 en (08:30 Sentraal Afrika Tyd onderskeidelik uit 
op HF sowel as op verskeie BHEF- en UHF-herhalers. Hierdie uitsendings 
word ook via Echolink herlei deur Johan, ZSGJPL. Die oudio bulletins kan 
afgelaai word vanaf die Liga webwerf by www.sarl.org.za, terwyl die teks 
bulletins by https://sarlnewsbulletin.wordpress.com/ afgelaai kan word. Om 
by die Mailchimp bulletin e-poslys aan te sluit, stuur `n e-pos aan die SARL 
Sekretaris. 


In die nuus vandag; 
HERINNERINGSDAG DIENS VANDAG OM 10:00 


OKOSA BEVESTIG GEEN OPBETAALDE NALATENSKAP LISENSIE SAL 
GEKANSELLEER WORD NIE. 


en 


SARL/AMSATSA TEGNOLOGIE WERKSWINKEL OP SATERDAG 4 DE- 
SEMBER 


Bly ingeskakel vir meer inligting oor hierdie en ander interessante nuus items. 
Ons begin die bulletin met nuus van 'n stil sleutel. 


Dit is met leedwese dat ons aankondig dat die sleutel van Lionel Rowley, ZSILSR 
(ex ZSGALA) op Dinsdag 9 November 2021 stil geword het. Ons betuig ons 
innige meegevoel met sy familie en vriende. 


POUSE 
Jy luister na nuus uitsending van die Suid-Afrikaanse Radioliga. 
HERINNERINGSDAG DIENS VANDAG OM 10:00 


Die jaarlikse Herinneringsdag-diens sal by Amateur Radio Today ingesluit word 
vanaf 10:00 SAT vanoggend. Die diens word gelei deur Ds Jan Kramer, ZS6JRK. 
Die diens herdenk almal wat hul lewens verloor het ter ondersteuning van hul 
land. Radio amateurs word versoek om radio stilte vanoggend tussen 10:00 en 
10:15 SAT waar te neem as `n teken van respek. 


DIE SARL WOENSDAG 80 M KLUB NAELLOOP 


Die sesde been van die SARL Woensdag 80 m Klub Naelloop vind plaas vanaf 
17:30 tot 18:30 UTC op Woensdag 17 November 2021 met GG en foon aktiwiteit. 
Die uitruiling is `n realistiese RS- of RST-verslag, jou 4-karakter ruitvierkant 
en die naam of afkorting van jou Klub. Die Klub-roepsein mag gebruik word, 


maar die operateur mag nie onder sy/haar eie roepsein deelneem nie. Dien 
jou logstaat in teen 23:59 SAT op Maandag 22 November 2021 per e-pos na 
7p8dg@netactive.co.za. 


OKOSA BEVESTIG GEEN OPBETAALDE NALATENSKAP LISENSIE SAL 
GEKANSELLEER WORD NIE. 


Tydens `n OKOSA/SARL-skakelvergadering wat hierdie week virtueel gehou 
is, het OKOSA bevestig dat enige opbetaalde nalatenskap-lisensie wat nie na 
die nuwe lisensie-stelsel omgeskakel is nie, nie gekanselleer sal word nie. Die 
SARL het sy ontevredenheid met OKOSA uitgespreek dat die onderneming om 
gedetailleerde riglyne beskikbaar te stel oor hoe om `n nalatenskap-lisensie na 
die nuwe stelsel-lisensie om te skakel, nie verskaf is soos onderneem nie. OKOSA 
het om verskoning gevra en gesê dat riglyne binnekort beskikbaar moet wees. 
OKOSA het ook bevestig dat een van die knelpunte in die goedkeuring-stelsel 
verwyder is deur meer OKOSA-personeel te magtig om aansoeke goed te keur. 


Radio amateurs word aangemoedig om hul nalatenskap-lisensie om te skakel 
sodra, die riglyne gepubliseer is. Om te verduidelik `n nalatenskap lisensie is 
'n lisensie uitgereik op die ou stelsel. Die verandering is 'n administratiewe 
prosedure en raak nie roepseine nie. 


Die SARL en OKOSA sal weer op 6 Desember 2021 vergader om die riglyne 
en ander uitstaande kwessies op te volg. Die SARL het ook die vraag oor die 
deel van die amateur-lisensie databasis aangespreek. Om te voldoen aan PoPI 
Wet, het OKOSA die deel van hul databasis opgeskort. Daar is ooreengekom 
dat OKOSA hul regs-afdeling oor die kwessie sal raadpleeg. 


DIE SUIDER-AFRIKAANSE MORSE OPERATEURS KLUB 


Die SARL Raad het die affiliasie van die Suider-Afrikaanse Morse Operateurs 
Klub (SAMOC) goedgekeur. Die Voorsitter is Kobie van Zyl, ZS6KVZ, die 
ondervoorsitter is Pierre Duminy, ZSOEPS en die sekretaris is Cliff Smythe, 
ZS6GBOX. Die Klub is in die proses om aansoek te doen vir `n roepsein. Kontak 
Kobie by vzylkobie@gmail.com vir meer inligting oor SAMOG. 

Jy luister na nuus uitsending van die Suid-Afrikaanse Radioliga. 

DIE OORSIG VAN DIE T1ARU HE-BAND PLAN 

In SARL Nuus verlede Sondag is inligting oor die IARU HF Band Plan Oorsig 
gegee. Wanneer die HF-bandplan geimplementeer word - ons het nog nie 'n 
datum nie - sal die foon-afdeling op 40 meter van 7 080 tot 7 200 kHz strek. Dit 


sal beteken dat `n aantal amateur radio klubs hul Sondag bulletin frekwensies 
na die nuwe foon-afdeling sal moet skuif. 


SARL/AMSATSA TEGNOLOGIE WERKSWINKEL OP SATERDAG 4 DE- 
SEMBER 


Die SARL/AMSATSA Tegnologie Werkswinkel sal op die BlueJeans-platform 
gehou word vanaf 11:00 — 14:30 SAT op Saterdag 4 Desember 2021. Die program 


sal die Desember 2021 Antarktiese Verduistering fees projek, AMSAT SA lesse 
geleer van BACGAR en die SARL Volgende Generasie Baken program insluit, om 
sommige te noem. 


Registrasiebesonderhede sal vanaf Maandag op die SARL- en AMSATSA- 
webblaaie beskikbaar wees. Deelname vir SARL- en AMSATSA-lede sal gratis 
wees. Nie-lede sal R50 betaal by registrasie. Besoek www.amsatsa.org.za 
en klik die betaalknoppie om `n kredietkaartbetaling te doen (slegs Visa en 
Mastercard.) 


VAKATURES 


Daar is `n vakature op die SARL Forum Bestuurspan. Indien jy belangstel, 
kontak asseblief vir Brad, ZS57, by e-pos forumadmin@sarl.org.za. vir meer in- 
ligting. 


Die SARL-100-werkgroep het 'n behoefte aan meer lede om betrokke te raak 
by die historiese navorsing van die Liga voor die SARL-eeufees in 2025. Kontak 
Anette Jacobs, ZR6D by e-pos jhjacobsza@gmail.com as jy wil help. 


KOMPETISIE NUUS 


Die Suid-Afrikaanse Mega GG RS week, wat strek vanaf 04:00 UTC (06:00 
SAT) op Sondag 14 November tot 16:00 UTC (18:00 SAT) op Saterdag 20 
November, is uitsluitlik gerig op die nuwe ouens wat in die geledere opkom 
en sal gemaklik wees met `n minimum vereiste van 8 wpm en nie meer as 12 
wpm nie. Die idee is om soveel kontakte te maak as wat jy kan binne `n 7 
dae kalenderperiode. Al die inligting is in SARL Nuus vir 31 Oktober 2021 
gepubliseer. 


Waar is al die nuwe radioamateurs? Veral diegene wat die Oktober RAE geskryf 
het. Die SARL Newbie OSO Partytjie sal van 08:00 tot 20:00 UTC (10:00 tot 
22:00 SAT) op Saterdag 20 November 2021 plaasvind met foon aktiwiteit op 
20, 40 en 80 meter. Die uitruiling en die puntetelling hang af van die tyd wat 
jy `n amateur is. Dien jou MS Excel-logstaat in teen 23:59 SAT op Donderdag 
25 November 2021 per e-pos na zs3vdk@webmail.co.za. Kry al die inligting op 
bladsy 97 van die 2021 Blou Boek. 


Die Konsep 2022 SARL Kompetisiehandleiding en die 2022 Dagboek van 
Gebeure is beskikbaar vanaf die skakel op die voorblad van die Liga-webwerf 
sowel as op https://thesarlblauebook.wordpress.com/. Klubs word uitgenooi 
om insette te lewer vir die 2022 Dagboek van Gebeure. Kyk asseblief na die 
dokument en maak enige kommentaar aan contest@sarl.org.za teen Vrydag 26 
November 2021. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
wees. 'Tans is daar `n aantal sonvlekgroepe sigbaar en daar is `n moontlikheid 
van geringe C-klas sonfakkels. Diegene wat hulle eie frekwensievoorspellings 
wil doen, kan `n verwagte effektiewe sonvlektelling van 18 vir die week gebruik. 


Radio amateurs kan veral laatmiddag goeie DX openinge op die 15 tot 30 m 
bande verwag. Besoek gerus die webtuiste spaceweather.sansa.org.za, vir meer 
inligting. 


Laastens `n dagboek van `n paar komende gebeure 

14 tot 20 November - die Suid-Afrikaanse GG Mega ORS-week 
17 November — die SARL Woensdag 80 m Klub naelloop 

17 en 18 November — die Leonide-meteoorreën. 


20 November — die SARL Newbie-kompetisie en die Magalies en Highway ARK- 
byeenkomste 


27 November — die CTARC-vergadering en die Wes-Randse Vlooimark 
27 en 29 November - die C@ WW DX GG-kompetisie 


30 November — die Secunda ARK-vergadering 
1 Desember — die begin van die YOTA Desember Maand-aktiwiteit 
3 Desember - Internasionale Dag van Gestremde Persone 


4 Desember - die Durban ARK-byeenkoms, die SARL 40 m Ruitvierkant- 
naelloop en die SARL/AMSAT SA Tegnologie-werkswinkel 


5 Desember - Internasionale Vrywilligersdag 
11 en 12 Desember - die ARRL 10 meter kompetisie 
Om die bulletin mee af te sluit, 'n opsomming van ons hoof berig: 


Die jaarlikse Herinneringsdag-diens sal by Amateur Radio Today ingesluit word 
vanaf 10:00 SAT vanoggend. Die diens word gelei deur Ds Jan Kramer, ZS6JRK. 
Die diens herdenk almal wat hul lewens verloor het ter ondersteuning van hul 
land. Radio amateurs word versoek om radio stilte vanoggend tussen 10:00 en 
10:15 SAT waar te neem as `n teken van respek. 


Dit bring ons aan die einde van hierdie bulletin. 


Die Suid-Afrikaanse Radioliga se nuus diens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die `news inbox” skakel nie later as die 
Donderdag wat die bulletin datum vooraf gaan nie. 


Luister elke Sondag oggend om 10:00 Sentraal Afrika Tyd na “Amateur Radio 
Today.” Daar is herleiding op 7 082 kHz laer syband deur Louis, ZS5LP en 
verskeie herleidings op BHF en UHF frekwensies regoor Suid-Afrika. `n Heruit- 
sending aangebied deur Andy ZS6ADY vind op Maandae aande om 19:30 Sen- 
traal Afrika Tyd op 3 620 kHz plaas. 


Ons ontvang graag jou sein rapporte, kommentaar en voorstelle, stuur 'n e-pos 
aan artoday@sarl.org.za. 


Jy het geluister na `n nuus uitsending van die Suid-Afrikaanse Radioliga, geskryf 
deur Dennis Green, ZS4BS, geproeflees deur Deon Erwin, ZS1ZL en gelees deur 


Van die Nuusspan, die beste wense vir die week vorentoe. 


